న్యూఢిల్లీ, అక్టోబరు 30: ఇండో-చైనా సరిహద్దుపై నిఘాను కేంద్రం మరింత పటిష్టం చేయనుంది. అందుకోసం ఇండో-టిబెటన్ బోర్డర్ ఫోర్స్ (ఐటీబీపీ)...జీశాట్-6 ఉపగ్రహ సాయం తీసుకోనుంది. నోడల్ ఏజెన్సీకి జీశాట్-6 పంపించే సమాచారం, ఫొటోల ఆధారంగా.. చైనా సైన్యం కదలికలను ఐటీబీపీ ఎప్పటికప్పుడు గమనిస్తుంది.ఎలాంటి అనుమానాస్పక కదలికలు ఉన్నా వెంటనే కేంద్రాన్ని, భద్రతా సంస్థలను అప్రమత్తం చేస్తుంది.  మరోవైపు 3500 కి.మీ. ఇండో-చైనా సరిహద్దు వెంబడి కొత్తగా 50 బోర్డర్ పోస్టుల ఏర్పాటుకు కేంద్రం ప్రణాళిక రచిస్తోంది. కాగా, డోక్లాం వివాదం నేపథ్యంలో చైనా, ఇండియా మధ్య ఉద్రిక్త పరిస్థితులు నెలకొన్నాయి. ఆగస్టు 28న డోక్లాం నుంచి ఇరుదేశాల సైన్యాలను ఉపసంహరించుకునేందుకు పరస్పరం అంగీకరించాయి.
newdhilly, aktobaru 30: indo-chaina sarihaddupai nighaanu kendram marinta patishtam cheyanundi. andukosam indo-tibeton border fores (itbp)...jeesat-6 upagraha saayam teesukonundi. nodal agenseeki jeesat-6 pampinche samacharam, photola aadhaaramgaa.. chaina sainyam kadalikalanu itbp eppatikappudu gamanistundi.elanti anumaanaaspaka kadalikalu unna ventane kendraanni, bhadrata samsthalanu apramattam chestundi.  marovaipu 3500 ki.mee. indo-chaina sarihaddu vembadi kottagaa 50 border  postula erpaatuku kendram pranaalika rachistondi. kaga, doklam vivaadam nepathyamlo chaina, india madhya udrikta paristhitulu nelakonnaayi. aagastu 28na doklam nunchi irudesaala sainyaalanu upasamharinchukunenduku parasparam angeekarinchaayi.